Fit-2 ta' Ottubru, il-Kunsill adotta miżuri biex tissaħħaħ il-kooperazzjoni amministrattiva u tittejjeb il-prevenzjoni tal-frodi tal-VAT. Ir-regolament ser jindirizza l-aktar forom mifruxa ta' frodi transkonfinali billi jtejjeb il-mod kif l-amministrazzjonijiet tat-taxxa jikkooperaw bejniethom u ma' korpi ta' infurzar tal-liġi oħrajn. Din ir-riforma hija strumentali fil-ġlieda tagħna kontra l-frodi tat-taxxa. Hija ser ittejjeb l-iskambju ta' informazzjoni bejn l-amministrazzjonijiet nazzjonali, kif ukoll il-kwalità u l-komparabbiltà tad-data. Hartwig Löger, ministru għall-finanzi tal-Awstrija, li bħalissa għandha l-presidenza tal-Kunsill Il-Kunsill laħaq qbil politiku dwar dan il-fajl fit-22 ta' Ġunju 2018. Il-Parlament ta l-opinjoni tiegħu fit-3 ta' Lulju 2018. Ir-regolament ser jidħol fis-seħħ għoxrin jum wara l-pubblikazzjoni tiegħu fil-Ġurnal Uffiċjali, bil-biċċa l-kbira tad-dispożizzjonijiet jiġu applikati mill-1 ta' Jannar 2020. Test tar-regolament dwar it-tisħiħ tal-kooperazzjoni amministrattiva fil-qasam tal-VAT Ara l-paġna tal-laqgħa